**Dohoda o vzájomnej spolupráci**

**uzavretá podľa ust. § 269 ods. 2) Obchodného zákonníka**

medzi:

**1).**

názov: **Štátny pedagogický ústav**

IČO: 30 807 506

sídlo: Pluhová 8, 830 00 Bratislava

štatutárny orgán: Mgr. Miroslava Hapalová

tel. číslo: 00421249276111

adresa elektronickej pošty: spu@statpedu.sk

(ďalej len „**Štátny pedagogický ústav**")

a

**2).**

názov: Základná škola s materskou školou Utekáč 821,  **985 06 Utekáč**

IČO: 37831607

sídlo: Utekáč 821, 985 06 Utekáč

štatutárny orgán: Mgr. Rastislav Brezňák riaditeľ školy.

zriaďovateľ\*[[1]](#footnote-1)\*:

IČO\*:

sídlo\*:

štatutárny orgán\*

(ďalej len „**základná** **škola**")

 (základná škola a Štátny pedagogický ústav ďalej spolu ako „**zmluvné strany**“)

**Čl. I.**

**Úvodné ustanovenia**

**Výklad pojmov**

1. **Štátny pedagogický ústav** je rozpočtová organizácia v priamej riadiacej pôsobnosti Ministerstva školstva, vedy, výskumu a športu Slovenskej republiky (ďalej len „Ministerstvo“). Poslaním Štátneho pedagogického ústavu je okrem iných činností aj ďalšie vzdelávanie pedagogických zamestnancov, edičná a publikačná činnosť, spolupráca s vysokými školami, rezortnými a mimo rezortnými inštitúciami.
2. **Základnou školou** sa pre účely tejto dohody rozumie plnoorganizovaná základná škola, neplnoorganizovaná základná škola v zmysle ust. § 29 ods. 3 písm. a), b) Zákona o výchove vzdelávaní alebo spojená škola s organizačnou zložkou základná škola zaradená do siete škôl a školských zariadení SR bez ohľadu na ich zriaďovateľa a právnu formu.
3. **Rámcový učebný plán podľa cyklov vzdelávania** je rámcový učebný plán, ktorý tvorí súčasť Dodatku č. 8 k Štátnemu vzdelávaciemu programu z roku 2015 (ďalej „ŠVP 2015“).
4. **Upravenými cieľmi o obsahom vzdelávania** sú ciele vzdelávacích oblastí a vzdelávacie štandardy, ktoré tvoria súčasť Dodatku č. 8 k ŠVP 2015.
5. **Pilotným overovaním** sa rozumie dobrovoľné zavádzanie Rámcových učebných plánov podľa cyklov vzdelávania a Upravených cieľov a obsahov vzdelávania v zmysle Dodatku č. 8 k ŠVP 2015 v súlade so Sprievodcom školským rokom 2020/2021 vydaného MŠVVaŠ SR. Pilotné overovanie, prebiehajúce v rámci národného projektu “Profesijný rozvoj učiteľov (TEACHERS)” poskytne základným školám aj Štátnemu pedagogickému ústavu skúsenosti a informácie potrebné na zdokonalenie overovaných dokumentov pred ich širším zavedením do praxe základného vzdelávania.

**Čl. II**

**Predmet dohody**

1. Zmluvné strany sa dohodli, že predmetom tejto dohody je zabezpečenie plynulého priebehu pilotného overovania Rámcových učebných plánov podľa cyklov vzdelávania a Upravených cieľov a obsahu vzdelávania, ktoré tvoria súčasť Dodatku č. 8 k inovovanému ŠVP (2015) v súvislosti s prekonávaním dôsledkov krízového vyučovania spôsobeného epidemickou situáciou, ako aj za účelom overenia ich potenciálu pre plošné rozšírenie v základnom vzdelávaní v SR.

**Čl. III**

**Práva a povinnosti zmluvných strán**

1. Štátny pedagogický ústav sa zaväzuje aktívne spolupracovať so základnou školou a poskytnúť jej primeranú súčinnosť a potrebné informácie v pilotnom overovaní Rámcového učebného plánu podľa cyklov vzdelávania a Upravených cieľov a obsahu vzdelávania, ktorú sú súčasť Dodatku č. 8 k ŠVP 2015.
2. Štátny pedagogický ústav sa zaväzuje metodicky a didakticky usmerňovať základné školy prihlásené do pilotného overovania pri tvorbe, realizácii a vyhodnocovaní školských vzdelávacích programov.
3. Štátny pedagogický ústav sa zaväzuje zabezpečiť vzdelávanie učiteľov zapojených do pilotného overovania, ako sú webináre a semináre, ako aj individuálne konzultácie na školách.
4. Základná škola sa podpísaním dohody stáva spoluúčastníkom implementácie Rámcového učebného plánu podľa vzdelávacích cyklov a/alebo Upravených cieľov a obsahu vzdelávania.
5. Základná škola v pilotnom overovaní implementuje Rámcový učebný podľa cyklov vzdelávania spolu s Upravenými cieľmi a obsahom vzdelávania. Základná škola sa môže rozhodnúť, že bude implementovať výhradne Upravené ciele a obsah vzdelávania.
6. Základná škola sa zaväzuje, že na pracovné stretnutia a školenia bude uvoľňovať zamestnanca zodpovedného za koordináciu pilotného overovania, ktorý sa bude zúčastňovať odborných a vzdelávacích aktivít súvisiacich s pilotným overovaním. Základná škola sa zaväzuje poskytnúť tomuto zamestnancovi zúčastňujúcemu sa na pracovnom stretnutí alebo školení pracovné voľno. Štátny pedagogický ústav základnej škole neposkytuje náhradu mzdy tomuto zamestnancovi súvisiacu s udelením pracovného voľna.
7. Základná škola sa zaväzuje, že vytvorí pracovnú verziu inovovaného školského vzdelávacieho programu (ďalej „iŠkVP“), v ktorom implementuje Rámcový učebný plán podľa cyklov vzdelávania a/alebo Upravené ciele a obsah vzdelávania a poskytne ho na analýzu Štátnemu pedagogickému ústavu.
8. Základná škola sa zaväzuje, že počas pilotného overovania poskytne Štátnemu pedagogickému ústavu raz ročne autoevalvačné správy o implementačnom procese, ktoré obsahujú aj návrhy na zvýšenie efektívnosti implementovaných kurikulárnych dokumentov.
9. Štátny pedagogický ústav sa zaväzuje, že všetky poskytnuté materiály zo základných škôl zapojených do pilotného overovania budú využité len na účely komplexného vyhodnotenia procesov a determinantov spojených so zmenou učebných plánov, cieľov a obsahu vzdelávania, príp. poskytnuté tretím stranám zapojeným do pilotného overovania (Metodicko-pedagogické centrum, Štátna školská inšpekcia, NÚCEM, Inštitút vzdelávacej politiky, Ministerstvo školstva, vedy, výskumu a športu SR), a to výhradne len na výskumné účely, ako aj pre účely implementácie Národného projektu “Profesijný rozvoj učiteľov (TEACHERS)”. Vzájomná komunikácia súvisiaca s predmetom dohody bude realizovaná písomnou formou. Zmluvné strany súhlasia, že vzájomná písomná komunikácia sa môže uskutočňovať aj elektronicky, prostredníctvom emailu.
10. Kontaktnou osobou za Štátny pedagogický ústav je Mgr. Petra Fridrichová, PhD. (mailová adresa: petra.fridrichova@statpedu.sk), kontaktnou osobou za základnú školu je meno (mailová adresa).

**Čl. IV**

**Očakávané výstupy**

1. Základná škola sa zaväzuje odovzdať do 30. novembra 2020 alebo do 3 mesiacov (90 dní) od prihlásenia sa do pilotného overovania vlastný implementačný plán, v ktorom stanoví rozsah a harmonogram implementačných zmien.
2. Základná škola sa zaväzuje predložiť v elektronickej forme do 31. januára nasledujúceho kalendárneho roka alebo do 4 mesiacov od prihlásenia sa do pilotného overovania pracovnú verziu inovovaného školského vzdelávacieho programu, v ktorom sa implementujú Rámcové učebné plány podľa cyklov vzdelávania a/alebo Upravené ciele a obsah vzdelávania.
3. Základná škola v termínoch do 15. júla každého roka pilotného overovania sa zaväzuje elektronicky odovzdať autoevalvačnú správu o priebehu pilotného overovania.

**Čl. V**

**Záverečné ustanovenie**

1. Dohoda sa uzatvára na dobu určitú, t.j. na dobu pilotného overovania Rámcových učebných plánov podľa cyklov vzdelávania a Upravených cieľov a obsahu vzdelávania v období účinnosti Dodatku č. 8 k ŠVP 2015, t.j. najneskôr do 31. augusta 2023.
2. Dohoda je vyhotovená v štyroch exemplároch, z ktorých jeden obdrží základná škola a tri sú určené pre potreby Štátneho pedagogického ústavu.
3. Zmluvné strany sa dohodli, že dohodu možno ukončiť:
4. dohodou zmluvných strán
5. výpoveďou bez udania dôvodu. Výpovedná lehota je dvojmesačná a začne plynúť nasledujúci deň po dni doručenia výpovede druhej zmluvnej strane.
6. Dohoda nadobúda platnosť dňom podpisu oprávnených zástupcov oboch strán a účinnosť v zmysle § 47 a ods. 1 zákona č. 40/1964 Zb. (Občiansky zákonník) v znení neskorších predpisov, nadobúda dňom zverejnenia v Centrálnom registri zmlúv, vedenom Úradom vlády Slovenskej republiky.

V Bratislave dňa

……………………….......……………......... ........…………………...............

Mgr. Miroslava Hapalová Mgr. Rastislav Brezňák

Štátny pedagogický ústav Riaditeľ školy

1. \* údaje o zriaďovateľovi je potrebné doplniť v prípade, ak základná škola nemá právnu subjektivitu a právne úkony (vrátane zmlúv, dohôd) za ňu robí/podpisuje zriaďovateľ [↑](#footnote-ref-1)